Publication: Magyar Közlöny
Issue: MK-2011-23 (Year: 2011, Number: 23)
Era: contemporary
Section: devizaellátmányáról és egyes ellátmányon kívüli pénzbeli járandóságairól szóló 26/2007. (VI. 20.) HM rendelet
Paragraph Index: 250

(1) Az R. 39. § (4) bekezdése helyébe a következõ rendelkezés lép: „(4) A (3) bekezdés szerinti devizaellátmány-folyósítás lebonyolítása érdekében a kiküldött a külszolgálatra történõ felkészítés ideje alatt – az (5)–(6) bekezdésekben foglaltak figyelembevételével – köteles nyilatkozni arról, hogy a devizaellátmányából havonta mekkora összeget kíván a devizaszámlájára átutaltatni, és mekkora összeget kér kézhez kifizetni. A nyilatkozatot az illetékes pénzügyi ellátó szerv részére kell benyújtani. A kiküldött külföldi szolgálata során egy alkalommal, az illetékes pénzügyi ellátó szervnél módosító nyilatkozat kitöltésével kérheti az átutalt, illetve a kézhez fizetett összegek megváltoztatását.”

Source: https://magyarkozlony.hu/hivatalos-lapok/5c0a3b2fa66506b95db8433ca8bec89583df22a2/dokumentumok/2c8b0df2ad41f5eb5ba29e3e22766de2bcea80aa/letoltes